Йордан Стубел
Мома хубавица

chitanka.info

Цъфнала е в момина градина

на два реда алена калина,

а до нея гледа ясноока

бяла ружа, тънка и висока.

Росни да са, малка хубавица

вечер ги поливала и пяла,

в люлчица градинска се люляла:

— Ти люлей ме, люлчице, полека

нека дреме къщната пътека,

да остана сама-самниничка,

да ми пее само златна птичка,

да ме свари бялата зорница,

да порасна чудна хубавица

като тази ружа ясноока,

като нея тънка и висока.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.